મોહાલીઃ ભારત અને ઈંગ્લેન્ડ વચ્ચે અહીં રમાઈ રહેલી શ્રેણીની ત્રીજી ટેસ્ટમાં ગઈ કાલના દિવસની રમત પૂરી થઈ ત્યારે ભારતે છ વિકેટ ગુમાવીને ૨૭૧ રન બનાવી લીધા હતા. હવે આજે મેચના ત્રીજા દિવસે ગઈ કાલના અણનમ બેટ્સમેન અશ્વિન અને જાડેજાએ ભારતનો દાવ આગળ ધપાવ્યો હતો. આજે પણ આ બંનેએ ધૈર્યપૂર્ણ કરીને ટીમનો સ્કોર ૩૦૧ રન સુધી પહોંચાડી દીધો હતો. આ સમયે અશ્વિન ૧૧૩ બોલમાં ૧૧ ચોગ્ગા સાથે શાનદાર ૭૨ રન બનાવીને આઉટ થઈ ગયો હતો. છેલ્લા અહેવાલ મળ્યા ત્યારે ભારતનો સ્કોર સાત વિકેટે ૩૩૯ રન છે. રવીન્દ્ર જાડેજા ૬૦ રને અને જયંત યાદવ ૨૨ રને બેટિંગ કરી રહ્યા હતા. આ સાથે ભારત ૫૬ રનની સરસાઈ હાંસલ કરી ચૂક્યું છે.